I. El text sotmès a dictamen pren com a patró com d'altra banda és lògic el de la Llei 4/1983 introduint en ell les modificacions establertes en la Llei 13/1991 i es pot dir que la refosa resultant té lloc amb respecte fidel dels originals i procedint per tant a una integració correcta d'ambdós textos.
Evidentment l'operació de refosa no té en compte la Llei 17/1984 que com s'ha dit havia modificat l'article 85 inicial per tal com aquest ha estat suprimit precisament per la Llei 13/1991 en el seu article 48 i tampoc no té en compte la Llei 29/1985 l'objectiu de la qual com s'ha indicat havia estat només la pròrroga del termini d'adaptació fins el 31 de desembre de 1986 circumstància que com és natural ha perdut ja la seva virtualitat.
De fet congruentment amb tot això la mateixa disposició transitòria 2a de la Llei 13/1991 en preveure la refosa prescindeix de citar aquestes dues lleis de 1985 i 1986 i només al·ludeix a la llei inicial de 1983.
En el procés el text sotmès a dictamen utilitza totes les possibilitats expressament citades a la disposició transitòria primera abans transcrita.
a) Regula (per emprar el mot contingut en el text literal de la disposició final 1a) o més pròpiament regularitza la numeració dels articles suprimint els "bis" de la Llei 13/1991.
Així arriba a un total de 135 articles que es divideixen en quatre títols.
El títol primer que és el més extens amb un total de 109 articles s'ocupa de la societat cooperativa i es divideix en deu capítols que es titulen:
– De la constitució i del registre.
– Dels òrgans de la societat (subdividit en tres seccions que s'ocupen de l'Assemblea General del Consell Rector i dels interventors de comptes i dels Comitès de Recursos).
– Dels llibres i de la comptabilitat.
– De la modificació fusió escissió dissolució i liquidació.
– De les classes de cooperatives (subdividit en deu seccions que tracten de les cooperatives agràries de les assegurances de les de consumidors i usuaris de les de crèdit de les d'ensenyament i escolars de les d'habitatge de les sanitàries de les de serveis de les de treball associat i de les mixtes).
– De la conciliació i de l'arbitratge.
– De la inspecció del règim econòmic i de la desqualificació.
Els títols restants regulen: el segon les federacions; el tercer el Consell Superior de la Cooperació; el quart la jurisdicció i la competència; i el cinquè la promoció cooperativa.
b) Posa epígrafs o més aviat manté amb poques variacions els epígrafs dels articles de les dues lleis refoses.
c) Adapta les referències numèriques a d'altres articles.
d) Altera poques vegades l'ordre dels paràgrafs dels diferents articles.
Per exemple posant un ordre més racional als de l'article 11 que regula l'eficàcia de registre o adequant l'ordenació dels articles que integren el capítol VIII (de les classes de cooperatives) a l'ordre en què aquestes s'enuncien a l'article 78 que és el primer del capítol modificacions que perfeccionen la sistemàtica de la Llei de 1983.
e) Dóna redacció definitiva al preàmbul de la llei.
f) Inclou les modificacions que resulten de la disposició transitòria 2a en les seves referències als "adherits" i a les votacions.
En conseqüència com ja s'ha dit el projecte de decret legislatiu és correcte en el seu contingut de manera que el Govern ha observat escrupolosament les directrius que li havien estat donades pel Parlament.
Abans de cloure aquest dictamen però caldria fer una referència més específica a les disposicions contingudes en la darrera part del text.
Les dues disposicions transitòries que conté el text refós són les de la mateixa Llei 13/1991 i no ofereixen major particularitat.
Quant a les disposicions finals les dues primeres corresponen a les disposicions 3a i 4a d'aquesta llei que passen a ser les disposicions 1a i 2a del text sotmès a dictamen.
Aquest resultat és normal per tal com un cop feta la refosa deixen de tenir virtualitat les dues primeres disposicions finals de la llei de 1991 que són precisament aquelles que regulen aquesta refosa.
Les disposicions finals 3a a 6a del text sotmès a dictamen es corresponen amb les d'igual ordinal de la Llei 4/1983 amb el canvi de referència que la primera fa a la Direcció General de Cooperatives per l'actual Direcció General de Cooperatives i Societats Anònimes Laborals.
Finalment la disposició derogatòria canvia d'ubicació.
En la Llei 13/1991 estava col·locada abans de les disposicions finals i ara en canvi tanca el text de la llei criteri que es reputa encertat.
Precisament en relació amb el text d'aquestes disposicions finals hom creu oportú de fer una remarca que evidentment va més enllà de l'abast estricte d'aquest dictamen.
Les dues primeres que com acaba d'indicar-se tenen origen en la llei de 1991 fan referència a l'executiu amb el mot Govern mentre que les disposicions 4a i 5a procedents de la Llei de 1983 utilitzen l'expressió Consell Executiu a la qual la 5a afegeix de la Generalitat de Catalunya.
Malgrat que entre les previsions de la disposició transitòria 1a de la Llei 13/1991 en preveure l'abast de la refosa i per tant allò que pot fer el Govern de la Generalitat en la redacció del decret legislatiu no s'hi comprèn específicament la d'unificar la terminologia en situacions com la comentada aquesta Comissió no creu que sigui una extralimitació l'adopció en l'aspecte comentat d'una sola denominació i en aquest cas hom creu més adequada la que usa la citada Llei de 1991 que és precisament la que preveu la refosa és a dir la de Govern de la Generalitat o simplement Govern.
S'emet informe favorable al Projecte de decret legislatiu de refosa de la Llei 13/1991 d'1 de juliol i de la Llei 4/1983 de 9 de març de cooperatives de Catalunya amb l'observació que resulta del fonament número 4.